প্রেসিডেন্ট ডোনাল্ড ট্রাম্প, অনেক কুর্কীতির রূপকার মি: বোল্টনকে তাঁর নুতন জাতীয় নিরাপত্তা উপদেষ্টা হিসাবে নিয়োগ দান করেছেন। তিনি আমেরিকার প্রেসিডেন্ট সিনিয়ার বুশ, রিগন এবং জুনিয়ার বুশের সাথে ঘনিষ্টভাবে কাজ করেছেন এবং আমেরিকার তদানীন্তন প্রেসিডেন্ট জুনিয়র বুশ এবং তদানীন্তন বৃটিশ প্রধানমন্ত্রী টনি ব্লেয়ারকে ইরাকে গণ বিধ্বংসী অস্ত্রের অস্থিত্ব সম্পর্কে নিশ্চিত করার ব্যাপারে তার যথেষ্ট প্রয়াস ছিল। অথচ মার্কিন, বৃটিশ এবং অন্যান্য মিত্র দেশের হাজার হাজার সৈন্য নিহত হয়েছে। এই যদ্ধে ইরাকের হাজার বছরের পুরানো সভ্যতা আজ ধ্বংসের দ্বার প্রান্তে। যুক্তরাষ্ট্র বা তার মিত্রদেশগুলোরই বা কি লাভ হয়েছে ? অর্থনীতির ছাত্র হিসাবে আমি অনেক চিন্তা করেছি কিন্তু আমেরিকা বা তার মিত্র দেশগুলোর কোন উপকার হয়েছে বলে আমার মনে হয় নাই। স্ত্রী বিধবা হয়েছে, লক্ষ লক্ষ সন্তানেরা পিতৃহারা এতিম হয়েছে, কোটি কোটি ডলারের সম্পদ নষ্ট হয়েছে। সবচাইতে মানবজাতির ক্ষতি হয়েছে কেননা এই যুদ্ধের ফলে “মানবতার চরম অবক্ষয়” ঘটেছে। গণবিধ্বংসী অস্ত্রের কোন অস্থিত্ব ইরাকে নাই এ ব্যাপারে যখন সবমহল একমত হলো তখন জুনিয়ার বুশ যে অনুশোচনা করেছিলেন তা হলো, “ যখন কথিত মারণাস্ত্র পাওয়া যায় নাই তখন আমার মত কেহ রাগান্বিত বা আঘাত প্রাপ্ত হয় নাই। এখনও যখন এই বিষয়ে চিন্তা করি তখন আমি পীড়াগ্রস্থ হয়ে যাই। এখনও আমার সে অবস্থাই চলছে।” প্রেসিডেন্ট বুশের (জুনিয়র) এই দুর্দ্দশার কথা কষ্ট করে যদি ট্রাম্প সাহেব একটু তাঁর লেখা "Decision Points" নামক বই থেকে পড়ে নেন আমার মেন হয় বিশ্ববাসী অশেষ উপকৃত হবে। যখন একসময় সত্যিকারের ইতিহাস লেখা হবে তখন বোল্টনের মত উপদেষ্টারা মানবতার শত্রু হিসেবে ইতিহাসে চিহ্নিত হয়ে থাকবে। বোল্টনের অনেক দিনের প্রয়াস যেন যুক্তরাষ্ট্র ইরানকে আক্রমণ করে। ইসরাইলের সাবেক প্রতিরক্ষা মন্ত্রী শাউল মোফাজ স্বীকার করেছেন যে বোল্টন তাঁকে ইরানে হামলা চালানোর কথা বলেছিলেন। কিন্তু ইসরাইল তা চায় নাই। ইসরাইল চায় আমেরিকা সরাসরি ইরানকে আক্রমণ করুক। “সেকেন্ড ডিফেন্স লাইন” হিসাবে কাজ করতে রাজী আছে ইসরাইল। তাহলে এখন কি দাঁড়ালো ? বোল্টন চরম ইসরাইল পন্থী, মাইক পম্পেও এবং উভয়ই মুসলিম বিদ্বেষী এবং ইসরাইল পন্থী “গিনা হাসপেলকে” সি.আই.এর প্রধান হিসাবে নিয়োগ দেওয়া হয়েছে। এই মহিলা থাইল্যান্ডে আমেরিকার নির্যাতন সেলে মুসলিম নেতাদের উপর অমানবিক নির্যাতন চালাতেন। ট্রাম্প সাহেব নিজেও বহু আগে থেকেই “ইসলাম ফোবিয়া” রোগে আক্রান্ত, চরম ইরান বিদ্বেষী এবং ইসরাইল পনন্থী। এভাবে ইসরাইল পনন্থী একটি শক্তিশালী টিম একই সময়ে হোয়াট হাউসে পাওয়া দুষ্কর। শত বৎসরেও এই রাহুর সাহায্য পাওয়া সম্ভব নয়। কাজেই বিশ্বে যাঁরাই ইরানের অস্তিত্বের বিলোপ কায়মনোবাক্যে কামনা করে তাদের জন্য এই সুযোগ পরবর্তী এক শতাব্দীতেও আশা কারা যায় না।